ai4bharat/Pralekha huggingface dataset:
પ્રધાનમંત્રીનું કાર્યાલય
પીએમએ બાંદીપુર અને મુદુમલાઈ ટાઈગર રિઝર્વની મુલાકાત લીધી
પ્રધાનમંત્રી શ્રી નરેન્દ્ર મોદીએ આજે કર્ણાટક અને તમિલનાડુમાં બાંદીપુર અને મુદુમલાઈ ટાઈગર રિઝર્વની મુલાકાત લીધી હતી. તેમણે મુદુમલાઈ ટાઈગર રિઝર્વમાં થેપ્પકાડુ હાથી કેમ્પની પણ મુલાકાત લીધી હતી જ્યાં તેમણે મહાવત અને કાવડીઓ સાથે વાતચીત કરી હતી અને હાથીઓને ખવડાવ્યું હતું. પ્રધાનમંત્રીએ ઓસ્કાર વિજેતા ડોક્યુમેન્ટ્રી, ધ એલિફન્ટ વ્હીસ્પરર્સમાં દર્શાવવામાં આવેલા હાથીઓના રક્ષકો સાથે પણ વાતચીત કરી હતી.
શ્રેણીબદ્ધ ટ્વીટ્સમાં, પ્રધાનમંત્રીએ કહ્યું:
"નયનરમ્ય બાંદીપુર ટાઇગર રિઝર્વમાં સવાર વિતાવી અને ભારતના વન્યજીવન, કુદરતી સૌંદર્ય અને વિવિધતાની ઝલક મેળવી."
"બાંદીપુર ટાઇગર રિઝર્વની કેટલીક વધુ ઝલક."
"મુદુમલાઈ ટાઈગર રિઝર્વ ખાતે જાજરમાન હાથીઓ સાથે."
"બોમ્મી અને રઘુ સાથે અદ્ભુત બોમન અને બેલીને મળીને કેટલો આનંદ થયો."
પ્રધાનમંત્રી કાર્યાલયે ટ્વીટ કર્યું:
"પીએમ નરેન્દ્ર મોદી બાંદીપુર અને મુદુમલાઈ ટાઈગર રિઝર્વના માર્ગ પર જઈ રહ્યા છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અંગે અપડેટ્સ
દેશમાં કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા વિવિધ પગલાં લેવામાં આવ્યા છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
ભારતના રાષ્ટ્રપતિ મહામહિમ શ્રી રામનાથ કોવિંદે આજે તમામ રાજ્યો/કેન્દ્ર શાસિત પ્રદેશોના રાજ્યપાલો અને લેફ્ટેનન્ટ ગવર્નરો સાથે વીડિયો કોન્ફરન્સ દ્વારા બેઠક યોજીને આ બીમારી સામે લડવાની તૈયારીઓની સ્થિતિ, કોવિડ-19ના ફેલાવાને રોકવા સામે નિઃસહાય વર્ગ પર મુખ્યત્વે ધ્યાન આપીને નાગરિક સમાજ/સ્વૈચ્છિક સંગઠનો/ખાનગી ક્ષેત્રની ભૂમિકા તેમજ રેડ ક્રોસની ભૂમિકા અંગે ચર્ચા કરી હતી.
માનનીય પ્રધાનમંત્રી શ્રી નરેન્દ્ર મોદીએ આજે સવારે રાષ્ટ્રજોગ સંદેશો આપ્યો હતો જેમાં કટોકટીના અનિશ્ચિત સમય દરમિયાન દેશવાસીઓએ બતાવેલી અભૂતપૂર્વ શિસ્ત અને એકતાની લાગણીની તેમણે પ્રશંસા કરી હતી. તેમણે સામાજિક અંતરના મહત્વનો પુનરોચ્ચાર કર્યો હતો અને તમામ દેશવાસીઓને લૉકડાઉનના અમલમાં મદદરૂપ થવા માટે અપીલ કરી હતી.
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને દર્દીઓ અને તેમના પરિવારજનોને અપીલ કરી હતી કે, તેઓ ડૉક્ટરો અને અન્ય સ્વાસ્થ્ય કર્મચારીઓના કામમાં કોઇપણ પ્રકારે અડચણો ઉભી ન કરે. તેમણે સમગ્ર દેશમાં અગ્ર હરોળમાં સેવા આપી રહેલા સ્વાસ્થ્ય કર્મચારીઓ સાથે ગેરવર્તણૂક અંગે ચિંતા વ્યક્ત કરી હતી. તેમણે વધુમાં ઉમેર્યું હતું કે, તેઓ કોરોના યોદ્ધાઓ છે જેઓ કોવિડ-19 મહામારીને નિયંત્રણમાં લાવવા અને તેને ખતમ કરવા માટે અવિરત દેશની સેવા કરી રહ્યા છે અને તેમના યોગદાનની માનનીય પ્રધાનમંત્રીએ પણ પ્રશંસા કરી છે કારણ કે અત્યાર સુધીમાં કોવિડ-19ના 156 દર્દીઓ સાજા થઇ ગયા છે.
આરોગ્ય અને પરિવાર કલ્યાણ મંત્રાલય દ્વારા 2 એપ્રિલ 2020ના રોજ કોવિડ-19 સંબંધિત તાલીમ સામગ્રી માટે તમામ રાજ્યો/ કેન્દ્ર શાસિત પ્રદેશોને માર્ગદર્શિકા પણ બહાર પાડવામાં આવી છે જે https://www.mohfw.gov.in/pdf/AdvisoryforHRmanagement.pdf પર ઉપલબ્ધ છે. આમાં ક્ષમતા નિર્માણ તાલીમ અને ફિલ્ડ સર્વેલન્સ, આઇસોલેશન સુવિધાઓના તબીબી વ્યવસ્થાપન, ક્વૉરેન્ટાઇન, સાઇકો-સોશિયલ સંભાળ, લોજિસ્ટિક્સ અને પૂરવઠા સાંકળ વ્યવસ્થાપન જેવા મુદ્દાઓ પણ સમાવી લેવામાં આવ્યા છે.
આ ઉપરાંત, AIIMS દ્વારા ફિઝિશિયનોને ICU સંભાળ અને વેન્ટિલેશન વ્યૂહરચના વિશે ઑનલાઇન તાલીમ તેમજ કોવિડ-19થી ચેપગ્રસ્ત દર્દીઓની સંભાળ લેવા અંગે નર્સોની ઑનલાઇન તાલીમ પણ કરવામાં આવી રહી છે. તમામ વેબીનારના શિડ્યૂલ આરોગ્ય મંત્રાલયની વેબસાઇટ પર ઉપલબ્ધ છે: https://www.mohfw.gov.in/
અત્યાર સુધીમાં, કોરોના વાયરસથી અસરગ્રસ્ત 2301 કેસોની પુષ્ટિ થઇ છે અને 56 વ્યક્તિનાં મૃત્યુ નીપજ્યાં છે. 156 દર્દીઓ અત્યાર સુધીમાં સાજા થયા છે/ સાજા થયા બાદ તેમને હોસ્પિટલમાંથી રજા આપવામાં આવી છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in પર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
RP
રાષ્ટ્રપતિ સચિવાલય
રાષ્ટ્રપતિ શ્રીમતી દ્રૌપદી મુર્મુએ ઈન્દિરા ગાંધી નેશનલ ઓપન યુનિવર્સિટીના 36માં દીક્ષાંત સમારોહમાં હાજરી આપી
ભારતના રાષ્ટ્રપતિ, શ્રીમતી દ્રૌપદી મુર્મુએ આજે  નવી દિલ્હીમાં ઈન્દિરા ગાંધી નેશનલ ઓપન યુનિવર્સિટી  ના 36મા દીક્ષાંત સમારોહમાં હાજરી આપી અને સંબોધન કર્યું.
આ પ્રસંગે રાષ્ટ્રપતિએ જણાવ્યું હતું કે ઘણા વિદ્યાર્થીઓને તેમની જવાબદારી અને સંજોગોને કારણે ઉચ્ચ શિક્ષણ મેળવવું મુશ્કેલ બને છે. ઈન્દિરા ગાંધી નેશનલ ઓપન યુનિવર્સિટી જેવી સંસ્થાઓ આવા વિદ્યાર્થીઓને શિક્ષણ આપવામાં મદદ કરી રહી છે. તેમણે કહ્યું કે ઘણા રોજગારી/સ્વ-રોજગાર વ્યક્તિઓ તેમની કુશળતા વધારવા માટે ઈન્દિરા ગાંધી નેશનલ ઓપન યુનિવર્સિટીમાંથી શિક્ષણ લઈ રહ્યા છે. તેમણે કહ્યું કે આવા 'કમાનારા અને શીખનારા' અંતર શિક્ષણ દ્વારા શિક્ષણ મેળવીને અન્ડર-એમ્પ્લોયમેન્ટમાંથી બહાર આવી શકે છે. રાષ્ટ્રપતિએ કહ્યું કે આ રીતે, અંતર શિક્ષણમાં પ્રચંડ સામાજિક-આર્થિક ઉપયોગિતા છે. ઈન્દિરા ગાંધી નેશનલ ઓપન યુનિવર્સિટી આવા વિદ્યાર્થીઓને અંતર શિક્ષણ દ્વારા ઉચ્ચ શિક્ષણ આપીને ખૂબ જ ઉપયોગી સેવા પૂરી પાડી રહી છે.
રાષ્ટ્રપતિએ કહ્યું કે ઈન્દિરા ગાંધી નેશનલ ઓપન યુનિવર્સિટીએ 'ઉચ્ચ શિક્ષણની પહોંચ'ને પ્રોત્સાહન આપવા માટે પ્રશંસનીય ભૂમિકા ભજવી છે. તેમણે જણાવ્યું હતું કે યુનિવર્સિટીએ છેવાડાના વિસ્તારો, ગ્રામીણ વિસ્તારો અને આર્થિક રીતે નબળા જૂથોના વિદ્યાર્થીઓને ઉચ્ચ શિક્ષણની તકો પૂરી પાડવામાં મહત્વની ભૂમિકા ભજવી છે. રાષ્ટ્રપતિ મુર્મુએ જણાવ્યું હતું કે ઈન્દિરા ગાંધી નેશનલ ઓપન યુનિવર્સિટીના શૈક્ષણિક કાર્યક્રમોમાં સરળતાની મદદથી ઘણા વિદ્યાર્થીઓએ તેમના કામ, કુટુંબ અને અન્ય જવાબદારીઓનું સંચાલન કરીને ઉચ્ચ શિક્ષણ મેળવ્યું છે.
રાષ્ટ્રપતિએ કહ્યું કે શિક્ષણ દ્વારા રાષ્ટ્ર નિર્માણમાં ઈન્દિરા ગાંધી નેશનલ ઓપન યુનિવર્સિટીની મહત્વની ભૂમિકા છે. તેમણે કહ્યું કે રાષ્ટ્રીય શિક્ષણ નીતિ 2020 હેઠળ, વર્ષ 2035 સુધીમાં ઉચ્ચ શિક્ષણમાં 50 ટકા ગ્રોસ એનરોલમેન્ટ રેશિયો હાંસલ કરવાનો લક્ષ્યાંક નિર્ધારિત કરવામાં આવ્યો છે. રાષ્ટ્રપતિએ કહ્યું કે ઈન્દિરા ગાંધી નેશનલ ઓપન યુનિવર્સિટી આ લક્ષ્યને હાંસલ કરવામાં ખૂબ જ મહત્વપૂર્ણ યોગદાન આપી રહી છે.
રાષ્ટ્રપતિનું સંપૂર્ણ સંબોધન માટે, કૃપા કરીને અહીં ક્લિક કરો -
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
માહિતી અને પ્રસારણ મંત્રાલય
માહિતી અને પ્રસારણ મંત્રાલય મીડિયા એકમોનું પહેલું વાર્ષિક સંમેલન આયોજિત કરશે
નવી દિલ્હી, 11-02-2019
માહિતી અને પ્રસારણ મંત્રાલય 13 ફેબ્રુઆરી, 2019ના રોજ નવી દિલ્હીમાં વિજ્ઞાન ભવનમાં મીડિયા એકમોનું પહેલું સંમેલન આયોજિત કરી રહ્યું છે. સંમેલનના ઉદ્ઘાટન સત્રની અધ્યક્ષતા માહિતી અને પ્રસારણ તથા યુવા બાબતો તથા રમતગમત  મંત્રી કર્નલ રાજ્યવર્ધન રાઠોડ કરશે.
સંમેલનનો ઉદ્દેશ વિવિધ મીડિયા એકમો અંતર્ગત કાર્ય કરી રહેલા ભારતીય સૂચના સેવાના અધિકારીઓને અખિલ ભારતીય સ્તર પર એક સ્થળ પર લાવવા માટે એક મંચ પ્રદાન કરવાનો છે, જ્યાં તેઓ ઉભરતા સંચાર માધ્યમોની બાબતમાં ચર્ચા કરી શકે. આ સંમેલન દ્વારા મંત્રાલયનો ઉદ્દેશ મીડિયા એકમોની વચ્ચે મળીને કાર્ય કરવાની ભાવનાને મજબૂત કરવાનો છે, જેથી છેવાડાના માનવી સુધી માહિતી પહોંચાડી શકાય. સંમેલનમાં આ ઉપરાંત સંચારમાં નવી તકનીકીના ઉપયોગની બાબતમાં પણ ચર્ચા થશે.
સંમેલનમાં ભાગ લેનારા પ્રતિનિધિ લક્ષિત શ્રોતા સમૂહ સુધી પહોંચવા માટે સોશિયલ મીડિયાના ઉપયોગની રીત પર પણ ચર્ચા કરશે અને ભૌગોલિક તથા સાંસ્કૃતિક અડચણોની બાબતમાં સંચારની પહોંચ વધારવાની બાબતમાં પણ ચર્ચા કરશે.
NP/J.KHUNT/GP
(Visitor Counter : 157
સંચાર અને સુચના પ્રૌદ્યોગિકી મંત્રાલય
TRAIએ સેવાની ગુણવત્તા પરના નિયમનની સમીક્ષા માટે ટિપ્પણીઓ સબમિટ કરવાની તારીખ લંબાવી
ટેલિકોમ રેગ્યુલેટરી ઓથોરિટી ઓફ ઈન્ડિયાએ 24-02-2023ના રોજ સેવાની ગુણવત્તાની સમીક્ષા  રેગ્યુલેશન્સ, 2023 અને આ નિયમન માટે ડ્રાફ્ટ દિશાનિર્દેશો જારી કર્યા હતા. આના પર હિતધારકો દ્વારા ટિપ્પણીઓ સબમિટ કરવાની છેલ્લી તારીખ 07-04-2023 હતી.
ટિપ્પણીઓ સબમિટ કરવા માટે સમય વધારવા અંગે હિતધારકો અને ઉદ્યોગ સંગઠન તરફથી મળેલી વિનંતીઓને ધ્યાનમાં રાખીને, આ નિયમનના ડ્રાફ્ટ નિયમો અને ડ્રાફ્ટ માર્ગદર્શિકા પર ટિપ્પણીઓ સબમિટ કરવાની છેલ્લી તારીખ 3 અઠવાડિયા એટલે કે 01 મે 2023 સુધી લંબાવવાનો નિર્ણય લેવામાં આવ્યો છે. છે.
ટિપ્પણીઓ, પ્રાધાન્ય ઇલેક્ટ્રોનિક સ્વરૂપમાં, શ્રી તેજપાલ સિંહ, સલાહકાર , ટ્રાઈને ઈમેલ: adv-qos1@trai.gov.in પર મોકલી શકાય છે. કોઈપણ સ્પષ્ટતા માટે શ્રી તેજપાલ સિંહ, સલાહકાર , TRAI નો સંપર્ક ઈમેલ: adv-qos1@trai.gov.in અથવા ટેલિફોન નંબર: +91-11-2323-3602 પર થઈ શકે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 104
સ્વાસ્થ્ય અને પરિવાર કલ્યાણ મંત્રાલય
રસીના 22 કરોડ કરતાં વધારે ડોઝ રાજ્યો/કેન્દ્રશાસિત પ્રદેશોને આપવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજુ પણ 1.77 કરોડ કરતાં વધુ ડોઝ ઉપલબ્ધ
સમગ્ર દેશમાં ચાલી રહેલા રસીકરણ અભિયાનમાં સહકાર આપવા માટે ભારત સરકાર તમામ રાજ્યો અને કેન્દ્રશાસિત પ્રદેશોને કોવિડની રસીના ડોઝ વિનામૂલ્યે આપી રહી છે. આ ઉપરાંત, ભારત સરકાર દ્વારા રાજ્યો/કેન્દ્રશાસિત પ્રદેશોને સીધી રસીની ખરીદી કરવાની પણ સુવિધા કરી આપવામાં આવી છે. દેશમાં મહામારીના વ્યવસ્થાપન અને નિયંત્રણ માટે ભારત સરકાર દ્વારા તૈયાર કરવામાં આવેલી વ્યાપક વ્યૂહનીતિમાં રસીકરણ અભિયાન એક મહત્વપૂર્ણ આધારસ્તંભની રચના કરે છે. આ વ્યૂહનીતિના અન્ય મુદ્દામાં ટેસ્ટ, ટ્રેક, ટ્રીટ અને કોવિડ માટે યોગ્ય વર્તણૂકનું પાલન સામેલ છે.
સમગ્ર દેશમાં 1 મે 2021થી ઉદારીકૃત અને પ્રવેગિત કોવિડ-19 રસીકરણ તબક્કા-3ની વ્યૂહનીતિનો અમલ શરૂ કરવામાં આવ્યો છે.
આ વ્યૂહનીતિ હેઠળ, દર મહિને કેન્દ્રીય દવા લેબોરેટરી  દ્વારા કોઇપણ ઉત્પાદક માટે મંજૂર કરવામાં આવેલા કુલ ડોઝમાંથી 50% ડોઝ ભારત સરકાર દ્વારા પ્રાપ્ત કરવામાં આવશે. ભારત સરકાર અગાઉની જેમ જ આ તમામ ડોઝ રાજ્ય સરકારોને સંપૂર્ણ વિનામૂલ્યે આપવાનું ચાલુ રાખશે.
ભારત સરકારે વિનામૂલ્યે શ્રેણી અને રાજ્યો દ્વારા સીધી પ્રાપ્તિની શ્રેણી એમ બંને અંતર્ગત આજદિન સુધીમાં તમામ રાજ્યો/કેન્દ્રશાસિત પ્રદેશોને રસીના 22 કરોડ કરતાં વધારે  ડોઝ પૂરા પાડ્યા છે.
આમાંથી, બગાડ સહિત કુલ 20,13,74,636 ડોઝનો વપરાશ કરવામાં આવ્યો છે .
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ કોવિડની રસીના 1.77 કરોડ કરતાં વધારે  ડોઝ ઉપલબ્ધ છે.
આ ઉપરાંત, રસીના 1 લાખ  ડોઝ કામગીરી હેઠળ છે અને આવનારા 3 દિવસમાં રાજ્યો/કેન્દ્રશાસિત પ્રદેશોને આ જથ્થો પ્રાપ્ત થઇ જશે.
SD/GP/JD
(
રાષ્ટ્રપતિ સચિવાલય
રાષ્ટ્રપતિએ સ્વચ્છ સર્વેક્ષણ પુરસ્કાર અર્પણ કર્યા
અમદાવાદ સૌથી સ્વચ્છ મોટું શહેર જાહેર
નવી દિલ્હી, 06-03-2019
રાષ્ટ્રપતિ શ્રી રામ નાથ કોવિંદે આજે નવી દિલ્હીમાં એક સમારોહમાં સ્વચ્છ સર્વેક્ષણ પુરસ્કાર, 2019 અર્પણ કર્યા. આ પુરસ્કારની રચના ભારત સરકારના આવાસ અને શહેરી કાર્ય મંત્રાલયની પહેલ દ્વારા કરવામાં આવેલ છે.
રાષ્ટ્રપતિએ આ અવસર પર કહ્યું કે ભારતે ગ્રામીણ અને શહેરી સ્વચ્છતાના લક્ષ્યને હાંસલ કરવાની દિશામાં ઉલ્લેખનીય પ્રગતિ કરી છે. શહેર અને ગામડાંની ઓળખ સ્વચ્છતા પર કરવામાં આવતા કાર્યથી થાય છે. તેમણે કહ્યું કે આ એક મહત્વપૂર્ણ પરિવર્તન છે. અત્યાર સુધી દરેક ચાર સર્વેક્ષણોમાં પ્રથમ પુરસ્કાર પ્રાપ્ત કરી ઈન્દોર શહેરે અન્ય શહેરી ક્ષેત્રો માટે ઉદાહરણ પુરું પાડ્યું છે. જ્યારે 10 લાખથી વધુ વસતિ ધરાવતા શહેરોની યાદીમાં અમદાવાદે પ્રથમ ક્રમ પ્રાપ્ત કર્યો છે.
રાષ્ટ્રપતિએ કહ્યું કે સ્વચ્છતા પ્રત્યેક નાગરિકના વ્યવહારનું અભિન્ન અંગ હોવું જોઈએ, જેથી તેને કારગર અને સતત બનાવી શકાય. રાષ્ટ્રપતિએ કહ્યું કે અનેક લોકો વ્યક્તિગત સ્વચ્છતા પર ધ્યાન આપે છે પરંતુ સાર્વજનિક અને સામુદાયિક સ્વચ્છતાને ગંભીરતાથી લેતા નથી. તેમણે કહ્યું કે સ્વચ્છ ભારતના લક્ષ્યને પ્રાપ્ત કરવા માટે માનસિકતામાં પરિવર્તન મહત્વપૂર્ણ છે. તેમણે શૈક્ષણિક સંસ્થાઓને પોતાના પાઠ્ય અભ્યાસક્રમોમાં સ્વચ્છતાને સામેલ કરવા અને સાફ-સફાઈના મહત્વની બાબતમાં જાગૃતિ ફેલાવવા માટે આગ્રહ કર્યો હતો.
NP/J.KHUNT/GP
(Visitor Counter : 357
પ્રધાનમંત્રીનું કાર્યાલય
પ્રધાનમંત્રી શ્રીએ ગત મહિનાના મન કી બાત એપિસોડની મુખ્ય થીમને આવરી લેતી ઈ-બુક શેર કરી
પ્રધાનમંત્રી શ્રી નરેન્દ્ર મોદીએ ગયા મહિનાના મન કી બાત એપિસોડની મુખ્ય થીમ્સ અને જીવનના વિવિધ ક્ષેત્રના પ્રતિષ્ઠિત લોકો દ્વારા લખેલા સમજદાર લેખોને આવરી લેતી એક ઈ-બુક શેર કરી છે.
પ્રધાનમંત્રી શ્રીએ ટ્વીટ કર્યું;
"અહીં એક રસપ્રદ ઈ-બુક છે જે ગયા મહિનાના #MannKiBaat એપિસોડમાં આવરી લેવામાં આવેલી મુખ્ય થીમ્સ અને જીવનના વિવિધ ક્ષેત્રના પ્રતિષ્ઠિત લોકો દ્વારા લખાયેલા લેખોને આવરી લે છે."
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ મહિલાઓની 3000 મીટર સ્ટીપલચેસમાં બ્રોન્ઝ માટે પ્રીતિ લાંબાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં પડકારરૂપ મહિલા 3000 મીટર સ્ટીપલચેસમાં બ્રોન્ઝ મેડલ મેળવવા બદલ પ્રીતિ લાંબાને અભિનંદન પાઠવ્યા હતા.
પ્રધાનમંત્રીએ X પર પોસ્ટ કર્યું:
"એશિયન ગેમ્સમાં પડકારરૂપ મહિલા 3000 મીટર સ્ટીપલચેસમાં બ્રોન્ઝ મેડલ મેળવવા બદલ પ્રીતિ લાંબાને અભિનંદન!
તેની અતૂટ દ્રઢતા અને નિર્ભેળ નિશ્ચય પ્રેરણાના દીવાદાંડી તરીકે ચમકે છે."
CB/GP/NP
(
પ્રધાનમંત્રીનું કાર્યાલય
પ્રધાનમંત્રીએ દાતો સેરી અનવર ઈબ્રાહિમને મલેશિયાના પ્રધાનમંત્રી તરીકે ચૂંટાવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ દાતો સેરી અનવર ઈબ્રાહિમને મલેશિયાના પ્રધાનમંત્રી તરીકે ચૂંટાવા બદલ અભિનંદન પાઠવ્યા છે.
એક ટ્વિટમાં, પ્રધાને કહ્યું; "દાતો' સેરી @anwaribrahim મલેશિયાના પ્રધાનમંત્રી તરીકે તમારી ચૂંટણી પર અભિનંદન. હું ભારત-મલેશિયા ઉન્નત વ્યૂહાત્મક ભાગીદારીને વધુ મજબૂત કરવા માટે સાથે મળીને કામ કરવા આતુર છું."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પુડુચેરીમાં શપથગ્રહણ કરનારા નવા મંત્રીઓને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ આજે પુડુચેરીમાં શપથગ્રહણ કરનારા તમામ મંત્રીઓને શુભેચ્છાઓ આપીને અભિનંદન પાઠવ્યા હતા.
પ્રધાનમંત્રીએ એક ટ્વીટમાં કહ્યું, “આજે પુડુચેરીમાં શપથગ્રહણ કરનારા એ તમામ મંત્રીઓને શુભેચ્છાઓ. આ ટીમ પુડુચેરીના અદભૂત લોકોની અપેક્ષાઓ પરિપૂર્ણ કરશે અને દૃઢપણે કાર્ય કરશે એવી આશા છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ આજે સિવિલ સર્વિસ પરીક્ષા પાસ કરનારાઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આજે સિવિલ સર્વિસ પરીક્ષાના સફળ ઉમેદવારોને અભિનંદન પાઠવ્યા છે. પ્રધાનમંત્રીએ એવા લોકો માટે પણ સલાહ આપી હતી જેઓ આ વર્ષે તે કરી શક્યા નથી.
પ્રધાનમંત્રીએ ટ્વીટ કર્યું:
"જે યુવાનોએ સિવિલ સર્વિસીસ પરીક્ષાઓ પાસ કરી છે તેમને અભિનંદન. આગળની ફળદાયી અને સંતોષકારક કારકિર્દી માટે મારી શુભેચ્છાઓ. રાષ્ટ્રની સેવા કરવા અને લોકોના જીવનમાં સકારાત્મક પરિવર્તન લાવવાનો આ ખૂબ જ રોમાંચક સમય છે."
"હું તે લોકોની નિરાશાને સમજું છું કે જેઓ સિવિલ સર્વિસીસ પરીક્ષાઓ પાસ કરી શક્યા નથી. લાભ લેવા માટે વધુ પ્રયત્નો કરવામાં આવશે એટલું જ નહીં પણ ભારત તમારી કુશળતા અને શક્તિઓને દર્શાવવા માટે ઘણી વિવિધ તકો પણ પ્રદાન કરે છે. તમને ખૂબ ખૂબ શુભેચ્છાઓ."
YP/GP/JD
(
પ્રધાનમંત્રીનું કાર્યાલય
પ્રધાનમંત્રી મોદી અને જોર્ડનનાં રાજા વચ્ચે રિયાદમાં બેઠક યોજાઈ
પ્રધાનમંત્રી શ્રી નરેન્દ્ર મોદીએ સાઉદી અરબનાં રિયાદમાં ફ્યુચર ઇન્વેસ્ટમેન્ટ ઇનિશિયેટિવ  દરમિયાન જોર્ડનનાં રાજા અબ્દુલ્લાહ દ્વિતીય બિન અલ-હુસૈન સાથે મુલાકાત કરી હતી. આ બેઠક દરમિયાન બંને નેતાઓએ ભારત અને જોર્ડન વચ્ચેનાં દ્વિપક્ષીય સંબંધોને વધારે ગાઢ બનાવવા ચર્ચાવિચારણા કરી હતી. એમાં જોર્ડનનાં રાજાની 27 ફેબ્રુઆરી, 2018 થી 1 માર્ચ, 2018 સુધીની ભારત યાત્રા દરમિયાન હસ્તાક્ષર થયેલા સંમતિ પત્ર અને સમજૂતીઓ પણ સામેલ હતી. બંને નેતાઓએ મધ્ય પૂર્વની શાંતિ પ્રક્રિયા અને અન્ય પ્રાદેશિક ઘટનાઓ પર ચર્ચાવિચારણા કરી હતી. પ્રધાનમંત્રી મોદીએ જોર્ડનનાં રાજાની સાથે આતંકવાદનો મુકાબલો કરવામાં સહકાર આપવાનાં મુદ્દે પણ ચર્ચાવિચારણા કરી હતી.
ભારત અને જોર્ડન વચ્ચે પ્રાચીન સમયથી ઐતિહાસિક જોડાણ, સાંસ્કૃતિક સંબંધ અને નાગરિકો વચ્ચે સંપર્ક રહ્યો છે. પ્રધાનમંત્રી મોદીએ જોર્ડનનાં પ્રવાસ દરમિયાન અને જોર્ડનનાં રાજાએ વર્ષ 2018ની ભારતની મુલાકાત દરમિયાન બંને દેશો વચ્ચે દ્વિપક્ષીય સંબંધોને એક નવી ગતિ આપી હતી, જેમાં વિવિધ દ્વિપક્ષીય, પ્રાદેશિક અને બહુપક્ષીય મુદ્દો પર પારસ્પરિક સન્માન અને સમન્વય માટેની સમજૂતીઓ સામેલ છે.
DK/DS/RP
(Visitor Counter : 76
માર્ગ પરિવહન અને રાજમાર્ગ મંત્રાલય
માર્ગ અને વાહનવ્યવહાર ક્ષેત્ર લોકડાઉનના સમયગાળા દરમિયાન સામાન્ય માણસને મદદ કરી રહ્યું છે
માર્ગ, વાહનવ્યવહાર અને ધોરીમાર્ગ મંત્રાલય દ્વારા કોવિદ-19ના કારણે લાગુ કરવામાં આવેલા રાષ્ટ્રવ્યાપી લોકડાઉન દરમિયાન માર્ગો ઉપર લોકોને મદદ કરવાની સામાજિક જવાબદારી ઉપાડી લેવામાં આવી છે. ગયા મહિનાની 24મી તારીખે પ્રધાનમંત્રી દ્વારા કરવામાં આવેલી જાહેરાત બાદ સમગ્ર દેશમાં ચારેય બાજુ મંત્રાલયના ફિલ્ડ યુનિટ્સને વિનંતી કરવામાં આવી હતી કે તેઓ તેમના કારીગરો/ શ્રમિકો ને સામાન્ય જનતાને જરૂરી સહાય પૂરી પાડે.
મંત્રાલયના તમામ ફિલ્ડ એકમો અને NHAI તથા NHIDCLની સંલગ્ન સંસ્થાઓ લોકોની મુશ્કેલીઓને દુર કરવા માટે મદદ કરવા આગળ આવી હતી. દેશના જુદા જુદા અનેક ભાગોમાંથી અહેવાલો આવી રહ્યા છે કે કઈ રીતે લોકોને મોટા પાયે મદદ કરવામાં આવી હતી.
મહારાષ્ટ્રમાં જયારે મોટી સંખ્યામાં લોકોએ આ અઠવાડિયા દરમિયાન પોતાના વતન રાજસ્થાન, ઉત્તર પ્રદેશ અને અન્ય રાજ્યોમાં સ્થળાંતર કરવાનું ચાલુ કર્યું અને તેઓ પોતાના બાળકો અને પરિવારના સભ્યો સાથે સૂર્યના પ્રખર તાપમાં આગળ વધી રહ્યા હતા ત્યારે તેમને થાણે એકમ દ્વારા ભોજન અને પાણી પુરા પાડવામાં આવ્યા હતા. એક સ્થાનિક સેવા ભાવી સંસ્થા ‘સમતા વિચાર પ્રસારક સંસ્થાન’ પણ ખાદ્ય પેકેટોના વિતરણની આ કામગીરીમાં સહયોગ આપવા માટે આગળ આવી હતી.
એ જ રીતે ઉત્તરપ્રદેશના પ્રયાગરાજ જીલ્લામાં અનેક શ્રમિકો અને ટ્રકના ડ્રાઈવરો લોકડાઉનના કારણે ધોરીમાર્ગો ઉપર અટવાઈ ગયા હતા. તેમને ભોજન અને પાણી પણ નહોતા મળી રહ્યા. આવી પરિસ્થિતિમાં પ્રોજેક્ટ ડાયરેક્ટરેટ દ્વારા આ લોકોને ભોજન પૂરું પાડવાની જવાબદારી ઉપાડવામાં આવી હતી. ડાયરેકટરેટના તમામ અધિકારીઓ અને સ્ટાફના સભ્યો દ્વારા એક જવાબદારી સમજીને ઉપાડવામાં આવેલ ઉદારતાનું આ કાર્ય હજુ પણ ચાલી રહ્યું છે. આ જ પ્રકારની ખબરો ઉત્તરપ્રદેશના ફતેહપુર જીલ્લામાંથી પણ આવી રહી છે કે જ્યાં મોટી સંખ્યામાં લોકો અને ટ્રકના ડ્રાઈવરો અટવાઈ ગયા હતા અને રસ્તા ઉપરના ભોજનાલયો બંધ હોવાના કારણે તેમની પાસે ભોજનની કોઈ વ્યવસ્થા ઉપલબ્ધ નહોતી. સ્થાનિક ફિલ્ડ ઓફીસ આવા સમયે આગળ આવી અને તે લોકોને ભોજન તથા પાણી પૂરું પાડ્યું.
તમિલનાડુના ત્રિચી જીલ્લામાં NHAIની પેટ્રોલિંગ ટીમને રાષ્ટ્રીય ધોરીમાર્ગ સંખ્યા 45 ઉપર પાલુર ખાતે પાંચ લોકો મળી આવ્યા હતા. તેમને તાત્કાલિક ભોજન અને પાણીની વ્યવસ્થા પૂરી પાડવામાં આવી હતી અને તેમને તેમની સુરક્ષા માટે ફેસ માસ્ક પણ આપવામાં આવ્યા હતા. ત્યારબાદ તેમને નજીકની આશ્રય શિબિરમાં લઇ જવામાં આવ્યા હતા કે જ્યાં તેમની આજ સુધી સારસંભાળ લેવામાં આવી રહી છે.
મહારાષ્ટ્રમાં વર્ધાના NHAI કમિશનર લોકડાઉન શરુ થયું ત્યારથી 50 લોકોને આશ્રય પૂરું પાડી રહ્યા છે. રસ્તા પરની રેસ્ટોરન્ટ બંધ થઇ ગઈ હોવાના કારણે જરૂરી ફરજો ઉપર રહેલા ડ્રાઈવરો અને ચાલકોને ભોજન અને પાણી મેળવવામાં ઘણી મુશ્કેલીનો સામનો કરવો પડતો હતો. હવે આ લોકોને સામાજિક અંતર અને સ્વચ્છતા જાળવવાનું ધ્યાન રાખીને નિયમિત રીતે ભોજન, પાણી અને હાથ ધોવાની સુવિધા પૂરી પાડવામાં આવી રહી છે.
GP/DS
(Visitor Counter : 129
મંત્રીમંડળ
મંત્રીમંડળે પ્રાદેશિક હવાઈ ઉડ્ડયન ભાગીદારી અંગે બ્રિકસ રાષ્ટ્રો વચ્ચે સમજૂતી કરારો પરના હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે આજે પ્રાદેશિક હવાઈ ઉડ્ડયન ભાગીદારી સહયોગ પર બ્રિકસ રાષ્ટ્રો બ્રાઝીલ, રશિયા, ભારત, ચીન અને દક્ષિણ આફ્રિકાની વચ્ચે કરવામાં આવેલ સમજૂતી કરારો  પરના હસ્તાક્ષરને મંજૂરી આપી દીધી છે.
વિશેષ લાક્ષણિકતાઓ:
તેનો ઉદ્દેશ્ય એ છે કે નાગરિક ઉડ્ડયનના ક્ષેત્રમાં સહયોગ સાધવા માટે એક સંસ્થાગત માળખાની સ્થાપના થવાથી બ્રિકસ દેશોને ઘણો લાભ થશે. સહયોગ અંતર્ગત નિમ્નલિખિત ક્ષેત્રોને પસંદ કરવામાં આવ્યા છે:
• જાહેર નીતિઓ અને પ્રાદેશિક સેવાઓમાં શ્રેષ્ઠ પ્રક્રિયાઓ
• પ્રાદેશિક હવાઈમથકો
• હવાઈમથકના માળખાગત બાંધકામનું વ્યવસ્થાપન અને એર નેવિગેશન સેવાઓ
• નિયામક સંસ્થાઓ વચ્ચે તકનીકી સહયોગ
• નવીનીકરણ
• વૈશ્વિક પહેલો અંગેની મંત્રણા સહિત પર્યાવરણ સંતુલન
• યોગ્યતાઓ અને તાલીમ
• બંને પક્ષો દ્વારા નક્કી કરવામાં આવેલ અન્ય ક્ષેત્રો
અસરો:
આ સમજૂતી કરારો ભારત અને અન્ય બ્રિકસ દેશોની વચ્ચે હવાઈ ઉડ્ડયન સંબંધોમાં એક મહત્વના સીમાચિન્હરૂપ સાબિત થશે અને તેમાં બ્રિકસ રાષ્ટ્રોની વચ્ચે વધુ સારા વેપાર, રોકાણ, પ્રવાસન અને સાંસ્કૃતિક આદાન-પ્રદાનને વિકસાવવાની ક્ષમતા રહેલી છે.
RP
(Visitor Counter : 128
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ – રોજગારીનું ઔપચારિક પરિપ્રેક્ષ્ય
સાંખ્યિકી અને કાર્યક્રમ અમલીકરણ મંત્રાલયના કેન્દ્રીય સાંખ્યિકી કાર્યાલય એ સપ્ટેમ્બર 2017 થી ફેબ્રુઆરી 2019 સુધીના સમયગાળામાં દેશમાં રોજગારીનું ઔપચારિક પરિપ્રેક્ષ્યના સંબંધમાં એક અખબારી યાદી જાહેર કરી છે. આ પરિપ્રેક્ષ્ય નિશ્ચિત પરિમાણોમાં પ્રગતિનું આકલન કરવા માટે પસંદ કરાયેલી સરકારી એજન્સીઓ પાસે ઉપલબ્ધ વહિવટી આંકડાઓ પર આધારિત છે. સંપૂર્ણ યાદી અહીં જોડેલી છે.
રોજગારી પરિપ્રેક્ષ્યના સંબંધમાં સંપૂર્ણ નોટ જોવા માટે અહીં ક્લિક કરો.
DK/NP/JKhunt/GP
(Visitor Counter : 208
પૂર્વોત્તર ક્ષેત્ર વિકાસ મંત્રાલય
પૂર્વોત્તરમાં આઠમાંથી પાંચ રાજ્યો કોરોના મુક્ત છે જ્યારે ત્રણ રાજ્યોમાં છેલ્લા કેટલાક દિવસથી કોરોનાના નવા કોઇ કેસ નોંધાયા નથી: ડૉ. જીતેન્દ્રસિંહ
પૂર્વોત્તરના પ્રદેશમાં આવેલા આઠમાંથી પાંચ રાજ્યો કોરોના મુક્ત છે જ્યારે ત્રણ રાજ્યોમાં છેલ્લા કેટલાક દિવસથી કોરોનાનો કોઇ જ નવો કેસ નોંધાયો નથી. આજે પૂર્વોત્તર પ્રદેશ વિકાસ  કેન્દ્રીય રાજ્યમંત્રી , PMO રાજ્યમંત્રી, કાર્મિક, જાહેર ફરિયાદ નિવારણ અને પેન્શન, અણુ ઉર્જા અને અવકાશ ડૉ. જીતેન્દ્રસિંહે વીડિયો કોન્ફરન્સના માધ્યમથી સમીક્ષા બેઠક યોજ્યા પછી આ માહિતી આપી હતી. આ બેઠકમાં પૂર્વોત્તર કાઉન્સિલ  શિલોંગના વરિષ્ઠ અધિકારીઓ તેમજ પૂર્વોત્તર પ્રદેશ કૃષિ માર્કેટિંગ નિગમ , પૂર્વોત્તર હેન્ડીક્રાફ્ટ અને હેન્ડલૂમ વિકાસ નિગમ , પૂર્વોત્તર વિકાસ આર્થિક નિગમ લિમિટેડ , નેતર અને વાંસ ટેકેનોલોજી કેન્દ્ર  સહિત અલગ અલગ સરકારી સંગઠનો અને PSU પ્રતિનિધિઓએ ભાગ લીધો હતો.
મીડિયાને માહિતી આપતા, ડૉ.જીતેન્દ્રસિંહે સંતોષ વ્યક્ત કર્યો હતો કે છેલ્લા છ વર્ષમાં પ્રધાનમંત્રી શ્રી નરેન્દ્ર મોદીના નેતૃત્વમાં પૂર્વોત્તરના પ્રદેશો વિકાસના પરિવર્તનના મોડેલ તરીકે ઉભરી આવ્યા છે અને કોવિડ-19 મહામારીની વર્તમાન સ્થિતિમાં પણ, આ પ્રદેશો ખંતપૂર્ણ અને શિસ્તબદ્ધ આરોગ્ય વ્યવસ્થાપનના મોડેલ તરીકે ઉભરી આવ્યા છે.
વધુ માહિતી આપતા, ડૉ. જીતેન્દ્રસિંહે જણાવ્યું હતું કે, પૂર્વોત્તરના પાંચ રાજ્યો સિક્કીમ, નાગાલેન્ડ, અરુણાચલ પ્રદેશ, મણીપૂર અને ત્રિપૂરા સંપૂર્ણપણે કોરોના મુક્ત છે જ્યારે અન્ય ત્રણ રાજ્યો આસામ, મેઘાલય અને મિઝોરમમાં અનુક્રમે 8, 11 અને 1 કોરોના પોઝિટીવ કેસ છે જે નેગેટિવ થવાની પ્રતિક્ષા છે. ગઇકાલે રાત સુધીમાં છેલ્લા કેટલાક દિવસોથી આ ત્રણ રાજ્યોમાં પણ કોઇ નવા કેસ નોંધાયા નથી. તેમણે પૂર્વોત્તરના પ્રદેશોની રાજ્ય સરકારોને, તેમના મુખ્યમંત્રીઓને અને પૂર્વોત્તર પ્રદેશ વિકાસ  વિભાગ તેમજ પૂર્વોત્તર કાઉન્સિલ ના અધિકારીઓએ એકદમ યોગ્ય સંકલન સાધીને આ સ્થિતિ હાંસલ કરવા બદલ અભિનંદન પાઠવ્યા હતા.
ડૉ. જીતેન્દ્રસિંહે પૂર્વોત્તરના વિવિધ રાજ્યો જેમકે મેઘાલય, અરુણાચલ પ્રદેસ અને મણીપૂર પાસેથી આરોગ્ય સંબંધિત પરિયોજનાઓ અંગે પ્રાપ્ત થયેલી અને વિચારાધીન દરખાસ્તો અંગે પણ માહિતી આપી હતી જેમાં ખાસ કરીને કોરોના સંભાળ અને ચેપ વ્યવસ્થાપન માટે વિશેષ પરિયોજના, ગંભીર બીમારી અને ઉન્નત આરોગ્ય સંભાળની પરિયોજનાઓ પણ છે. તેમણે કહ્યું હતું કે, આ પરિયોજનાઓ માટે પ્રાથમિક ધોરણે કામ કરવામાં આવશે. વધુમાં તેમણે માહિતી આપી હતી કે, DoNER દ્વારા પૂર્વોત્તરના રાજ્યોને પ્રારંભિક ધોરણે ફાળવણી માટે લૉકડાઉન પહેલાં જ રૂપિયા 25 કરોડ અલગ રાખ્યા છે જેથી કોરોના સંબંધિત પ્રવૃત્તિઓમાં ભંડોળની જરૂરિયાત પૂર્ણ કરી શકાય.
આ બેઠક દરમિયાન, ડૉ. જીતેન્દ્રસિંહે પ્રાથમિકરૂપે વાંસ સંબંધિત કામકાજોમાં સંકળાયેલા છે તેવા વિસ્તારોમાં છેલ્લા કેટલાક દિવસોમાં ગૃહ મંત્રાલયની માર્ગદર્શિકા અનુસાર મુક્તિ આપવામાં આવી હોય વિવિધ આર્થિક પ્રવૃત્તિઓ અંગે પણ અપડેટ્સ મેળવ્યા હતા.
GP/DS
(
પ્રધાનમંત્રીનું કાર્યાલય
PM 17મી માર્ચે LBSNAA ખાતે 96મા કોમન ફાઉન્ડેશન કોર્સના સમાપન સમારોહને સંબોધિત કરશે
પ્રધાનમંત્રી શ્રી નરેન્દ્ર મોદી 17મી માર્ચે બપોરે 12 વાગ્યે લાલ બહાદુર શાસ્ત્રી નેશનલ એકેડમી ઑફ એડમિનિસ્ટ્રેશન  ખાતે 96મા કોમન ફાઉન્ડેશન કોર્સના સમાપન સમારોહને વીડિયો કોન્ફરન્સિંગ દ્વારા સંબોધિત કરશે. પ્રધાનમંત્રી નવા સ્પોર્ટ્સ કોમ્પ્લેક્સનું ઉદ્ઘાટન કરશે અને સુધારેલ હેપ્પી વેલી કોમ્પ્લેક્સ રાષ્ટ્રને સમર્પિત કરશે.
96મો ફાઉન્ડેશન કોર્સ એ LBSNAA ખાતેનો પ્રથમ કોમન ફાઉન્ડેશન કોર્સ છે જે મિશન કર્મયોગીના સિદ્ધાંતો પર આધારિત છે, જેમાં નવા શિક્ષણ શાસ્ત્ર અને કોર્સ ડિઝાઇન છે. બેચમાં 16 સેવાઓ અને 3 રોયલ ભૂટાન સેવાઓ ના 488 ઓટીનો સમાવેશ થાય છે.
યુવા બેચની સાહસિક અને નવીન ભાવનાનો ઉપયોગ કરવા માટે, મિશન કર્મયોગીના સિદ્ધાંતો દ્વારા સંચાલિત નવી શિક્ષણશાસ્ત્રની રચના કરવામાં આવી હતી. "સબકા પ્રયાસ" ની ભાવનામાં પદ્મ પુરસ્કાર વિજેતાઓ સાથે વાર્તાલાપ અને ગ્રામીણ ભારતના નિમજ્જન અનુભવ માટે ગામની મુલાકાત જેવી પહેલ દ્વારા અધિકારી તાલીમાર્થીને વિદ્યાર્થી/નાગરિકમાંથી જાહેર સેવકમાં રૂપાંતરિત કરવા પર ભાર મૂકવામાં આવ્યો હતો. અધિકારી તાલીમાર્થીઓએ આ વિસ્તારોમાં રહેતા લોકો દ્વારા સામનો કરવામાં આવતા પડકારોને સમજવા માટે અંતરિયાળ/સરહદ વિસ્તારોના ગામોની પણ મુલાકાત લીધી હતી. અભ્યાસક્રમ માટે મોડ્યુલર અભિગમ સતત ક્રમાંકિત શિક્ષણ અને સ્વ-માર્ગદર્શિત શિક્ષણના સિદ્ધાંતને અનુરૂપ અપનાવવામાં આવ્યો હતો. સ્વાસ્થ્ય પરીક્ષણો ઉપરાંત, 'પરીક્ષાના બોજવાળા વિદ્યાર્થી'ને 'તંદુરસ્ત યુવા સિવિલ સર્વન્ટ'માં ટ્રાન્ઝિશનને સમર્થન આપવા માટે ફિટનેસ ટેસ્ટ પણ કરવામાં આવ્યા હતા. તમામ 488 અધિકારી તાલીમાર્થીઓને ક્રાવ માગા અને અન્ય વિવિધ રમતોમાં પ્રથમ સ્તરની તાલીમ આપવામાં આવી હતી.
SD/GP/JD
(
રાષ્ટ્રપતિ સચિવાલય
ભારતના રાષ્ટ્રપતિએ ફખરુદ્દીન અલી અહમદને તેમની જન્મજયંતી પર શ્રદ્ધાંજલિ આપી
ભારતના રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવન ખાતે ભારતના ભૂતપૂર્વ રાષ્ટ્રપતિ શ્રી ફખરુદ્દીન અલી અહેમદને તેમની જન્મજયંતી પર શ્રદ્ધાંજલિ આપી હતી. તેમણે શ્રી ફખરુદ્દીન અલી અહેમદના પોટ્રેટ સમક્ષ પુષ્પાંજલિ અર્પણ કરી હતી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159